นิกเกอิปิดเช้าพุ่ง 101.58 จุด ขานรับดาวโจนส์บวก
นิกเกอิปิดเช้าพุ่ง 101.58 จุด ขานรับดาวโจนส์บวก
30 มี.ค. 2558

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้า 101.58 จุด หรือ 0.53% แตะที่ 19,387.21 จุดเนื่องจากนักลงทุนเมินปัจจัยลบจากรายงานที่ระบุว่า ผลผลิตภาคอุตสาหกรรมของญี่ปุ่นปรับตัวลดลงมากกว่าที่คาดการณ์ไว้ และหันไปให้น้ำหนักกับการปิดบวกของตลาดหุ้นนิวยอร์กเมื่อวันศุกร์ที่ผ่านมา
ในช่วงแรกนั้น ดัชนีนิกเกอิร่วงลงหลังจากตลาดเปิดทำการได้ไม่นาน ภายหลังจากรัฐบาลญี่ปุ่นเปิดเผยว่า ผลผลผลิตภาคอุตสาหกรรมเดือนก.พ.ปรับตัวลง 3.4% ซึ่งลดลงมากว่าที่นักวิเคราะห์คาดการณ์ไว้
อย่างไรก็ตาม ตลาดเริ่มดีดตัวขึ้นในเวลาต่อมาและปิดตลาดภาคเช้าในแดนบวก เนื่อจากนักงทุนขานรับดัชนีดาวโจนส์ตลาดหุ้นนิวยอร์กที่ปิดบวกเป็นวันแรกในรอบ 4 วันทำการเมื่อวันศุกร์ที่ผ่านมา
โดยหุ้นฟาสท์ รีเทลลิง ซึ่งเป็นผู้ผลิตเสื้อผ้า Uniqlo พุ่งขึ้น 2.9% ซึ่งเป็นอีกหนึ่งในปัจจัยบวกที่ช่วยหนุนดัชนีนิกเกอิดีดตัวขึ้นด้วย ส่วนหุ้นกลุ่มพลังงานและกลุ่มเหมืองแร่ปรับตัวลงตามราคาน้ำมันดิบ โดยหุ้นเจเอ็กซ์ โฮลดิงส์ ร่วงลง 3.4% และหุ้นอินเป็กซ์ ดิ่งลง 2.1%